Skoonmaakveldtog vir kus en Noorde - Omgewing - Republikein
Thursday, June 20th, 10:43:01
Skoonmaakveldtog vir kus en Noorde
17 December 2018 | Omgewing
'n Skoonmaakveldtog, #2minutebeachcleanup en #2minutestreetcleanup is van 15 Desember tot 2 Januarie by die kus en in die Noorde van stapel gestuur.
Die skoonmaakveldtogte sal op Swakopmund, Walvisbaai, Hentiesbaai, Oshakati, Ondangwa en Ongwendiwa plaasvind.
Coca-Cola het in Namibië met ander rolspelers saamgewerk en die Namibia Beverage Container Alliance (NBCA) gestig as 'n subkomitee van die Recycling Namibia Forum. Die NBCA bestaan uit die Coca-Cola Namibia Bottling Company, Ohlthaver & List, Namibian Breweries, Namibian Dairies, Plastic Packaging en Rent a Drum.
Hul mandaat is om te help om elke bottel of blik ná gebruik te herwin en terselfdertyd geleenthede te voorsien om die rommel te laat hersirkuleer.
Die doel van die veldtog is om bewustheid en geleenthede vir mense te skep om hul rommel, veral in die feestyd, te herwin.
"Of jy nou in die feestyd op die strand of in die dorp is, neem net twee minute van jou dag om rommel op te ruim," lui 'n verklaring van Coca-Cola.
"Coca-Cola en al sy botteleringsvennote wil help om elke bottel of blik wat hulle verkoop teen 2030 te herwin en strand- en rivierskoonmaakveldtogte van stapel te stuur."
Hulle wil mense aanmoedig om meer dikwels te herwin en in projekte belê om mense te help verstaan wat, hoe en waar om dit te doen.
Leeus ontsnap uit Etosha
20th of June 10:50 | Omgewing
Leeus het uit die Etosha Nasionale Park se noordelike grens ontsnap en 'n bees enkele meters vanaf die heining gevang.Die woordvoerder van die ministerie van...
10 ure gelede | Polisie